מידע נוסף אודות השימוש בחיבור אינטרנט

תוכנת HP משתמשת בחיבור אינטרנט כדי:
•	לעדכן תוכנות ומאפיינים
•	למנוע בעיות
•	לספק תמיכה

תוכנת HP מציעה לך את האפשרות לקבל הודעה לפני ההתחברות לאינטרנט. בנוסף, באפשרותך לבחור אם להתקין רכיבים מסוימים או לא להתקינם. 

HP מחויבת להגן על פרטיותך ועל שלמות מערכת המחשב, בייחוד בעת השימוש בחיבור לאינטרנט. מידע שמועבר מהמחשב שברשותך על-ידי HP, ישמש כדי לקבוע אם נדרשים עדכונים כלשהם וכדי להתאים את המידע שסופק לאופן השימוש במוצרי HP. לא נאסוף פרטים כגון שמך, כתובת הדואר או כתובת הדואר האלקטרוני שלך ללא אישורך.

ייתכן שייעשה שימוש בחלק מהנתונים בצורה אנונימית ו/או מצטברת כדי לאפשר ל-HP לשפר את איכות מוצריה ושירותיה. ייתכן שנתונים אלה יועברו לישות HP שייתכן שנמצאת בחו"ל.

כתובת ה-IP של המחשב השולח תשמש רק כדי לאפשר חיבור מאובטח לאינטרנט.

גישה ליישומי תוכנה של HP באמצעות חיבור לאינטרנט

כל התוכנות המותקנות מנוהלות על-ידי הצהרת הפרטיות של HP, הנמצאת באתר www.hp.com/go/privacy. כל המידע שאספנו מאובטח בהתאם לעקרונות המדיניות. HP מכבדת את פרטיות לקוחותיה. הודעה זו מסופקת בהתאם להצהרת הפרטיות של HP ולחוק הבינלאומי.

לתשומת ליבך, ייתכן שחלק מיישומי התוכנה הבאים לא יהיו מצורפים לכל המוצרים. 

רישום מוצרי HP
כברירת מחדל, רישום מוצרי HP מתחיל באופן אוטומטי בתום התקנת התוכנה. כדי להפעיל את רישום המוצרים האוטומטי, התוכנה תאסוף את המידע הבא אודות המוצר הספציפי ומערכת המחשב:
•	מספר/שם/סדרה של דגם המוצר
•	המספר הסידורי
•	מערכת ההפעלה של המחשב
•	הגדרות השפה והמדינה/אזור של מערכת ההפעלה
•	קוד שירות המוצר

תוכנה זו תתחבר לאתר הרישום המקוון עבור המוצר הספציפי של HP ולאחר מכן תעביר את הנתונים הללו הלאה ובכך תהפוך את תהליך רישום המוצרים לפשוט יותר. 

כדי למנוע הפעלה וחיבור לאינטרנט של רישום מוצרי HP, בטל את הסימון של  "רשום מוצר זה ב-HP" בתום התקנת התוכנה.

HP Update
תוכנה שאינה מעודכנת עשויה לעתים לפגוע בהתקנה ובביצועי המוצר. HP Update בודק בקביעות אם קיימים עדכונים ובכך מסייע לך לקבל מידע אודות תוכנה חדשה כאשר היא הופכת לזמינה. בנוסף, עדכון HP מציע הורדה מיידית והתקנה אוטומטית. עדכוןHP  מסייע לך לשמור בנוחות על תוכנת HP מעודכנת, הן במחשב והן במדפסת של HP שברשותך.

שאלות נפוצות אודות HP Update

מדוע חשוב לבצע עדכונים?
תוכנה שאינה מעודכנת עשויה לעתים לפגוע בהתקנה ובביצועי המוצר. שמירה על תוכנת HP מעודכנת יכולה למנוע בעיות אפשריות או לסייע לך למצוא פתרונות לבעיות בקלות רבה יותר, פתרונות כגון מסמכים עם עזרה ותמיכה מודרכות. 

אילו נתונים ניתן להעביר כדי לחפש עדכונים באופן אוטומטי?
HP Update אוסף ומשתף את המידע הבא:	
•	שם מערכת ההפעלה	
•	הגדרת מדינה/אזור	
•	הגדרת שפה	
•	רשימה של מדפסות מחוברות של HP	
•	רשימה של התקני USB מחוברים של HP	
•	רשימה של התקני הדמיה מחוברים של HP	
•	מספר הורדות תוכנת HP שבוצעו הותקנו בהצלחה

כדי לשפר את תוכנת HP Update, התוכנה גם אוספת קובצי יומן שנוצרו במהלך ההורדות וההתקנות של תוכנת HP. מידע זה משמש להצלחה משופרת של העדכונים הבאים. באפשרות המשתמשים להציג את המידע בקובצי היומן ולאשר את העברתו. מעקב אחר המידע מתבצע באופן אנונימי. HP Update אינו מצרף מזהים ייחודיים לנתוני הלקוחות.

האם ניתן להוריד ולהתקין את העדכונים באופן אוטומטי?
לאחר קבלת אישור לבדוק אם קיימים עדכונים, ייתכן שניתן יהיה להוריד ולהתקין עדכונים קריטיים קטנים ללא הודעה נוספת, אך רק את העדכונים המאפשרים פעילות תקינה של התוכנה הנוכחית שהורדת. ברוב המקרים, תקבל הודעה על כך שהעדכונים זמינים ותוכל לבחור איזו תוכנה להוריד ולהתקין.

באיזו תדירות התוכנה בודקת אם קיימים עדכונים?
הגדרות ברירת המחדל של HP Update נועדו לחיפוש שבועי אחר עדכונים. עם זאת, באפשרותך לשנות תדירות זו באמצעות גישה ל-HP Update מהתפריטStart  (התחל).

מהי עלות העדכונים?
HP אינה גובה תשלום עבור עדכוני תוכנת HP. על המחשב שברשותך להיות מחובר לאינטרנט כדי ש-HP Update יוכל לחפש ולהוריד עדכוני תוכנת HP. מחיר החיבור לאינטרנט תלוי בספק שירותי האינטרנט (ISP). הורדת עדכונים לתוכנת HP אינה כרוכה בעלות נוספת על זו הקיימת בגין כל פעילות אינטרנט שאתה מבצע בעצמך, כגון קריאת דואר אלקטרוני או גלישה באינטרנט. 

כיצד HP שומרת על הפרטיות שלי?
HP Update  אינו אוסף את הפרטים כגון שמך, כתובת הדואר או כתובת הדואר האלקטרוני. כתובת ה-IP של המחשב תשמש רק כדי לאפשר חיבור מאובטח באינטרנט. HP Update  אינו יוצר מזהה ייחודי שניתן להשתמש בו לזיהוי האישי שלך או של המחשב שברשותך.

תוכנית להשתתפות בסקר הלקוחות של HP/מחקר לשיפור מוצרי HP
אם תסכים להתקין את התוכנה HP Customer Participation Program (תוכנית להשתתפות בסקר הלקוחות של HP) /HP Product Improvement Study (מחקר לשיפור מוצרי HP), תוכל להשתתף בעתיד בתוכנית להשתתפות בסקר הלקוחות של HP/מחקר לשיפור מוצרי HP. התוכנית הינה התנדבותית. מידע נוסף יסופק כאשר התוכנה תבקש ממך להשתתף.

אם תסכים להשתתף, התוכנה עשויה להתחבר לעתים ל-HP כאשר אתה נמצא ברשת כדי להעביר את סוגי הנתונים הבאים (באישורך):  
•	מידע אודות מערכת המחשב שברשותך, כגון מערכת ההפעלה, כמות הזיכרון, המדינה/אזור, השפה וכתובת ה-IP
•	מידע אודות מוצרי HP שברשותך, כגון דגם המוצר והמספר הסידורי
•	מידע אודות אופן השימוש במוצרי HP שברשותך, כגון מספר העמודים המודפסים, מצב ההדפסה, חומרי ההדפסה, מותג הדיו או הטונר וסוגי הקבצים המודפסים.
•	מידע טכני נוסף המשתנה בהתאם למוצר

במידע שנאסף נעשה שימוש בצורה אנונימית ומצטברת. ההעברה לא תשפיע באופן משמעותי על מהירות העיבוד והחיבור. HP עשויה להשתמש במידע זה ליצירת מוצרים טובים יותר.

רכישת חומרים מתכלים של  HP
כאשר הקישור 'רכישה מקוונת' נבחר בתוכנה, המידע הבא נאסף ונשלח ל-HP:
•	מיקום 
•	שפה
•	מספר דגם המדפסת

HP ePrintCenter
ייתכן שסמל ("קיצור דרך") המספק קישור ל-HP ePrintCenter ברשת ממוקם בשולחן העבודה (ייתכן שלא יהיה זמין או מותקן בחלק ממדפסות HP). אם ברשותך מדפסת מחוברת לאינטרנט התומכת בשירותי האינטרנט של HP ePrint, HP ePrintCenter  יאפשר לך לראות את מצב המדפסת, להוסיף ולהסיר יישומי הדפסה ולנהל הגדרות ePrint והיסטוריית עבודות מכל דפדפן אינטרנט, בבית ובדרכים.
 
בעת גישה ל-HP ePrintCenter ברשת, ייתכן שהמידע הבא יישלח מהמחשב שברשותך כדי לשפר את החוויה הכוללת וכדי לאכלס מראש את ההגדרות באופן אוטומטי:
•	מיקום (הגדרת המחשב הנוכחית)
•	שפה (הגדרת המחשב הנוכחית)
•	מספר דגם המדפסת 

בשום מקרה לא נאסוף או נעביר מידע המאפשר זיהוי אישי.
ניתן להסיר את הסמל של HP ePrintCenter ("קיצור דרך") משולחן העבודה על-ידי גרירתו ל"סל המיחזור" בשולחן העבודה או על-ידי לחיצה ימנית על הסמל ובחירה ב"מחק". 

סרגל Bing עבור HP
ייתכן כי סרגל Bing עבור HP מותקן במחשב שלך כחלק מהתוכנות המומלצות (ייתכן כי אינו זמין בכל השפות או בכל המדינות/אזורים).סרגל Bing עבור HP מספק קישור ישיר למשאבים, מבצעים מיוחדים ומאפיינים של HP באינטרנט.לאחר התקנתו, סרגל Bing עבור HP עשוי להתחבר לאינטרנט כדי לספק פונקציונליות ולבדוק אם ישנם עדכונים.

באפשרותך למנוע את התקנתו של סרגל Bing עבור HP במחשב שלך במהלך התקנת תוכנה זו, על-ידי לחיצה על הקישור להתאמה אישית של בחירות התוכנות, ולאחר מכן ביטול הבחירה באפשרות 'סרגל Bing עבור HP' מרשימת התוכנות להתקנה.

טעינת תוכנה זו מהווה את הסכמתך להסכם השירות ( http://explore.live.com/microsoft-service-agreement?ref=none&mkt=en-us) ולהצהרת הפרטיות (http://privacy.microsoft.com/en-us/default.mspx) של Microsoft.  אתה תקבל עדכונים עתידיים לסרגל Bing ולמוצרים אחרים של Microsoft מ-Microsoft Update (http://update.microsoft.com/windowsupdate/v6/vistaprivacy.aspx?ln=en-us).  תוכנה זו גם עשויה להוריד ולהתקין עדכונים מסוימים באופן אוטומטי.  

Coupons.com
ייתכן שתוכנה שלCoupons, Inc. מותקנת במחשב שברשותך. תוכנה זו מאפשרת לך להדפיס שוברי יצרן מהאינטרנט, שוברים שניתן להשתמש בהם כדי לקבל הנחות בחנויות. כחלק מהתקנת התוכנה, ייתכן שתתבצע הורדת מזהה מהאינטרנט למחשב שברשותך למטרות הרשמה וכדי להבטיח פעילות תקינה של התוכנה. 

בעת שימוש בפעם הראשונה, התוכנה Coupons, Inc. מחברת אותך לאתר האינטרנט Coupons.com (http://www.coupons.com), שבו תצטרך לקרוא ולקבל את הסכם הרישיון למשתמש הקצה של Coupons.com  כדי להפעיל את התוכנה וכדי לאפשר את הדפסת שוברי היצרן מהאינטרנט. לאחר ההפעלה, תוכנת ההדפסה של Coupons.com עשויה להתחבר לאינטרנט מדי פעם כדי לחפש אחר עדכונים ולהורידם. 
 
לקבלת מידע נוסף אודות התוכנה Coupons.com, לרבות הסכם הרישיון למשתמש הקצה ומדיניות הפרטיות של Coupons.com , בקר באתר http://www.coupons.com.

כדי למנוע את התקנת התוכנה Coupons.com במחשב שברשותך, בחר באפשרות ההתקנה המאפשרת לך להתאים אישית את התקנת התוכנה והסר את Coupons.com מרשימת התוכנות המיועדות להורדה. 

דוח התקנה

דוח התקנה עשוי להישלח ל-HP אם אפשרות זו נבחרת בתוכנית ההתקנה.שליחת דוח ההתקנה יעזור ל-HP לשפר התקנות מדפסת עתידיות.הדוח יכיל נתונים אנונימיים לגבי ההתקנה הנוכחית ויישלח ל-HP באמצעות חיבור האינטרנט שלך.הנתונים הכלולים בדוח ההתקנה יכללו את הפרטים הבאים:
 מידע מערכת (דוגמה:מערכת הפעלה, גרסה).
 מידע על המוצר (דוגמה:דגם המוצר, אפשרויות או תצורות המוצר).
- בחירות התקנה (דוגמה:בחירת חיבור, בחירות התוכנות).
- זמן ההתקנה.
‫ - הודעות שגיאה שהתקבלו בזמן ההתקנה.